Boek: ‘Skeppers’ – Lizanne BarnardMet grendeltyd het Lizanne Barnard ŉ uitnodiging aan die “buitewêreld” gerig: “Stuur vir my jou woorde (gedig) en ek maak vir ons ŉ liedjie”. Dit was die begin van ŉ woordprojek waarby sangeres en skilder-kunstenaar Anna Davel, ander gaskunstenaars, skrywers, fotograwe, instrumentaliste, rolprentmakers, mediapersone en -instansies, en Naledi Uitgewers betrokke geraak het. Vir die bundel is lede van die publiek ook genooi om foto’s in te stuur. Die beste foto’s is gekeur en by die gedigte gebruik. Skeppers is ŉ samekoms van poësie, musiek, die fynere kuns van skilder en fotografie. ŉ Bundel wat lesers met al hul sintuie moet ervaar. Die musiek is ingesluit en kan beluister word terwyl jy die gedig lees en na die foto’s kyk. Barnard is in 1964 gebore en is met Wayne Raath getroud. Sy het ŉ seun Adam Helberg, wat onder die verhoognaam Pyjama Shark optree. Sy het ŉ passie vir die kunste en respek vir enige iemand wat uit oënskynlik niks, iets kan skep. Barnard het haar graad in uitvoerende kuns aan die UP voltooi en beywer haar tans as komponis, sangeres, pianis en vervaardiger. Prys: R240,00* *Prys onderworpe aan verandering Koop die boek by Naledi Uitgewers